Diari Oficial de la Generalitat Valenciana


Sumari del DOGV 3912, del 08-01-2001 (2000/10894)

Edicte de la resolució de baixa com a establiment hoteler Avenida, de Guardamar del Segura.
-------------------------------------------------------------------------------------------

### Dades del document

Número de DOGV
:   3912

Data del DOGV
:   08-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10754


Organisme emissor
:   Agència Valenciana del Turisme

Tipus de document
:   Anunci

Edicte de la resolució de baixa com a establiment hoteler Avenida, de Guardamar del Segura. [2000/10284]
  
Per no haver estat possible notificar de forma personal i directa a l'interessat la resolució del director de l'Àrea de Producte de l'Agència Valenciana del Turisme, de data 8 de maig de 2000, recaiguda en l'expedient de baixa de l'establiment hoteler Avenida, es publica en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 de novembre de 2000- El director de l'Àrea de Producte: Víctor Yepes Piqueras.
  
"Vist l'expedient de baixa de l'establiment hoteler Avenida, situat a Guardamar del Segura, plaça de la Constitució, 8, la signatura d'identificació del qual és HA-184.
  
Tenint en compte que:
  
Primer
  
Amb data 10.09.99, la Inspecció del Servei Territorial de Turisme d'Alacant va visitar l'establiment i va comprovar que aquest es trobava tancat al públic, i que figuraven en la porta d'accés dos cartells, un que indicava "No hi ha habitacions", i un altre que indicava "tancat". Veïns del lloc van informar que aquesta temporada d'estiu la pensió ja no va funcionar.
  
Segon
  
Amb data 14.12.99, el Servei Territorial de Turisme d'Alacant va donar tràmit d'audiència previ a la baixa a la Sra. Nieves Puigcerver Moreno, de conformitat amb l'article 84 de la Llei 30/1992, de 26 de novembre.
  
Transcorregut el termini atorgat en el tràmit mencionat, la titular no ha presentat al·legacions.
  
Fonaments de dret
  
Primer i únic
  
L'article 1.1 del Decret 153/1993, de 17 d'agost, regulador dels establiments hotelers a la Comunitat Valenciana, estableix que queden subjectes a aquest els establiments i les empreses que presten de forma habitual i professional allotjament mitjançant preu, d'acord amb les especificacions de la pròpia norma i disposicions de desplegament, tinguen o no altres serveis complementaris.
  
Els fets reflectits en els antecedents suposen una transgressió de l'article mencionat ja que en l'establiment no es presta l'activitat d'allotjament.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV, de 28 de març de 1996), resolc:
  
Donar de baixa com a establiment hoteler la pensió Avenida, situada a Guardamar del Segura, plaça de la Constitució, 8, signatura HA-184.
  
El que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra aquesta resolució, que no posa fi a la via administrativa, es podrà interposar recurs d'alçada davant el president executiu de l'Agència Valenciana del Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.